karol bagh fire accident: டெல்லி ஹோட்டலில் தீ விபத்து: தமிழகத்தைச் சேர்ந்த இருவர் உள்பட 17 பேர் பலி! - 2 guys from tamil nadu killed in massive fire accident at karol bagh hotel delhi | Samayam Tamil
2 guys from tamil nadu killed in massive fire accident at karol bagh hotel delhi
டெல்லி ஹோட்டலில் தீ விபத்து: தமிழகத்தைச் சேர்ந்த இருவர் உள்பட 17 பேர் பலி!
தலைநகர் டெல்லியில் உள்ள அர்பித் பேலஸ் ஹோட்டலில் ஏற்பட்ட தீ விபத்தில் தமிழகத்தைச் சேர்ந்த இருவர் உள்பட 17 பேர் பலியாகியுள்ளனர்.
Samayam Tamil | Updated: Feb 12, 2019, 09:05PM IST
தலைநகர் டெல்லியின் கரோல் பாக் பகுதியில் அர்பித் பேலஸ் ஓட்டல் அமைந்துள்ளது. அங்கு இன்று அதிகாலை திடீரென தீவிபத்து ஏற்பட்டது. மளமளவென பரவிய தீ, கொளுந்துவிட்டு எரியத் தொடங்கியது. இதுகுறித்து உடனடியாக தீயணைப்புத் துறைக்கு தகவல் அளிக்கப்பட்டது. சம்பவ இடத்திற்கு விரைந்த அவர்கள், தீயை அணைக்கும் முயற்சியில் தொடர்ந்து ஈடுபட்டனர்.
இந்த விபத்தில் ஒருவர் உயிரிழந்ததாக முதலில் தெரிவிக்கப்பட்டது. தீவிபத்தில் சிக்கியவர்களை மீட்கும் பணி தொடர்ந்து நடைபெற்றது. இந்த மீட்புப் பணியின் போது உயிரிழந்தவர்களின் எண்ணிக்கை 9 ஆக உயர்ந்தது. இதில், காயமடைந்தவர்களை அருகிலுள்ள மருத்துவமனைக்கு சிகிச்சைக்காக கொண்டு சென்றனர். மேலும், 35க்கும் அதிகமானோர் பத்திரமாக மீட்கப்பட்டுள்ளனர்.
எனினும், தொடர்ந்து மீட்புப்பணி நடந்த வந்த நிலையில், தீ விபத்தில் உயிரிழந்தவர்களின் எண்ணிக்கை 17 ஆக உயர்ந்துள்ளது. இந்த தீ விபத்து குறித்து போலீசார் விசாரணை மேற்கொண்டு வருகின்றனர். இந்த தீ விபத்தில், உயிரிழந்த 17 பேரில் இருவர் தமிழகத்தை சேர்ந்தவர்கள்.
இருவரும் திருப்பூரைச் சேர்ந்தவர்கள். 40 வயதான அரவிந்த் சுகுமாரன் அம்மாப்பாளையத்தைச் சேர்ந்தவர். 33 வயதான நந்த குமார் கொங்கு மெயின் ரோடு பகுதியைச் சேர்ந்தவர். இருவரும் திருப்பூர் புதிய பேருந்து நிலையம் அருகே உள்ள பனியன் கம்பெனியில் வேலை பார்த்தவர்கள். இருவரும் வாடிக்கையாளர் ஒருவரைச் சந்திக்க டெல்லி சென்றனர் என அவர்கள் வேலை பார்த்த நிறுவனத்தின் மேனேஜர் தகவல் தெரிவித்துள்ளார்.
Web Title 2 guys from tamil nadu killed in massive fire accident at karol bagh hotel delhi
மேலும் செய்திகள்:டெல்லி|அர்பித் பேலஸ் ஹோட்டல் தீ விபத்து|அர்பித் பேலஸ் ஹோட்டல்|New Delhi|karol bagh hotel fire|karol bagh fire accident|hotel arpit palace